《续感兴二十五首 其十六》
宋代·方一夔

我贾贾日本，挂席穷南海。冰夷斗蛟龙，牙角吐光采。

血人以宴娭，窟宅一朝改。赤手拾明月，天幸独我在。

归赴王侯需，价直十百倍。匹夫惜性命，贪冒以贾罪。

歌笑履波涛，竟死复何悔。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。